# **DECIZIA ETAPEI DE ÎNCADRARE**

## Nr. număr din zz.ll.aaaa

Draft

Ca urmare a solicitării de emitere a acordului de mediu adresate de **S.C. CAMPEANU TUR S.R.L.**, cu sediul în Str. principala, Nr. 73, Şimişna , Judetul Sălaj, , înregistrată la APM Salaj cu nr. 7065/07.12.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 27.03.2017, că proiectul: ***Mansardare casă de vacanță în regim hotelier cu extindere construcție parter, împrejmuire și amenajare teren pe terenul situat în com. Gîlgău, loc. Glod, județul Sălaj*** propus a fi amplasat în: comuna Gîlgău, localitatea Glod, jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa nr. 2, la pct. 13 lit. a) și pct. 10 lit. b);

b) Caracteristicile proiectului:

b1) mărimea proiectului: Prin proiect se propune mansardarea unei case de vacanță și extinderea unei construcții parter și împrejmuirea terenului cu amenajările aferente: platformă carosabilă de circulație cu locuri de parcare, spații verzi, alei pietonale, amenajări trotuare. Obiectivul va avea 5 locuri de parcare.

Profilul de activitate al casei de vacanță în regim hotelier constă, în principal, în oferirea serviciilor complete de cazare si masa pentru clienți. Imobilul propus va adăposti o casă de vacanță cu 7 camere duble și un restaurant cu 42 de locuri de luat masă interior și 46 de locuri pe terasă. Proiectul propus va cuprinde următoarele spații: Suprafață recepție (bar): 19,00 mp, sală de mese: 83,20 mp, G.S.F.+G.S.B.(clienți): 21,00 mp, birou: 42,4 mp, spațiu tehnic: 9,00 mp, uscătorie spălătorie: 27,00 mp, bucătărie: 80,00 mp, subpantă: 20,00 mp, terasa: 325,00 mp; Mansardă: camera 1 cu baie: 27,00 mp, camera 2 cu baie: 27,00 mp, camera 3 cu baie: 21,00 mp, camera 4 cu baie: 21,00 mp, camera 5 cu baie 30,00mp, camera 6 cu baie: 32,00 mp, camera 7 cu baie: 27,00 mp, hol socializare: 24,00 mp.

b2) cumularea cu alte proiecte: nu este cazul;

b3) utilizarea resurselor naturale:

* alimentarea cu apă: se va realiza din rețeaua localității.
* alimentarea cu energie electrică al obiectivului se va realiza de la reţeaua de energie electrică existentă a localității prin intermediul unui branșament**;**
* energia termică: centrală termică pe lemn va fi amplasată în spațiul tehnic, cu acces direct din exterior, în încăpere separată. Alimentarea cu gaz se va face de la rețeaua existentă a localității**.**

b4) evacuarea apelor uzate:

* apele uzate menajere rezultate de la grupurile sanitare și de la bucătărie, vor fi evacuate în bazinul vidanjabil propus, prevăzut cu separator de grăsimi, cu 2 compartimente egale, unul pentru apele provenite din bucătărie și unul pentru apele provenite de la băi, cu volumul de 30 mc și cu o suprafață de 10 mp.

b5) producţia de deşeuri: conform Legii nr. 211(r1)/2011, privind regimul deşeurilor, cu modificările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

* lucrări pentru organizarea de şantier: lucrările provizorii necesare organizării incintei constau în împrejmuirea terenului aferent proprietății printr-un gard. Accesul în incintă se va face prin două porți, una pentru personal și cealaltă pentru mașini. Se vor amenaja o magazie pentru depozitarea materialelor și un vestiar pentru muncitori și scule și se va asigura alimentarea cu apă potabilă și amenajarea unui grup sanitar. Materialele de construcție, precum cărămizile, nisipul, se vor putea depozita și în incinta proprietății, în aer liber, fără măsuri deosebite de protecție. Se va asigura existenta unui tablou electric, punct PSI – în apropierea imediată a unei surse de apă, un platou de depozitare a materialelor.

Se vor lua măsuri specifice privind protecția și securitatea muncii, precum și de prevenire și stingere a incendiilor, decurgând din natura operațiilor și tehnologiilor de construcție cuprinse în documentația de execuție a obiectivului.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: comuna Gîlgău, localitatea Glod, jud. Sălaj.

c1) utilizarea existentă a terenului: conform certificatului de urbanism nr. 28/31.10.2016 emis de Comuna Gîlgău, terenul se află în intravilanul localităților Glod conform PUG – ului și este proprietatea beneficiarului conform actului de proprietate, și are categoria de folosință de curți și construcții;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

* Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
* În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Realizarea reţelelor de canalizare etanşe pentru a preveni poluarea solului şi a pânzei freatice.
* Respectarea prevederilor Ord. MS nr. 119/2014, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

În cadrul ședinței CAT din data de 27.03.2017 au fost solicitate și următoarele acte/avize, pentru obținerea autorizației de construire:

* înregistrare DSVSA;
* notificare DSP;
* aviz ISU;

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**dr. ing. Aurica GREC**

**Şef serviciu Avize, Acorduri, Autorizatii**

**ing. Gizella Balint**

Întocmit,

cons. Hajnalka Mate – György